
סדר היום:	הסכם בדבר מתן גמלאות מיוחדות לעולים התלויים בעזרת הזולת (תיקון מס' 2).


נכחו:


חברי הוועדה:	דוד טל	- היו"ר
			
			יורי שטרן


מוזמנים:		עו"ד רועי קרת	- הלשכה המשפטית, המוסד לביטוח לאומי
			עו"ד כרמית נאור	- המוסד לביטוח לאומי
			יחזקאל בקל		- סמנכ"ל גמלאות, המוסד לביטוח לאומי
			אודי בן דרור		- משרד האוצר
			אלון לוינץ		- משרד הבינוי והשיכון

			
יועצת משפטית:	ג'ודי וסרמן


מנהלת הוועדה:      שירלי אברמי


קצרנית:		תמר מרימוביץ


הסכם בדבר מתן גמלאות מיוחדות לעולים התלויים בעזרת הזולת (תיקון מס' 2)


היו"ר דוד טל:

	אני פותח את הישיבה. נדון היום בהסכם בדבר מתן גמלאות מיוחדות לעולים התלויים בעזרת הזולת. 

יורי שטרן:

	 התקנה הזאת באה כחלק מהסדרת נושא פליטי דרום לבנון, שהגיעו ארצה בעקבות הנסיגה מלבנון. עם האוכלוסייה הגיעו גם נכים. 

היו"ר דוד טל:

	האם אתה כרגע מייצג את המשרד? 

יורי שטרן:

	 אני מייצג את מי שאחראי בממשלה על נושא צד"ל, ואני מסביר את הרקע. 

	נכות שנגרמה בחוץ לארץ לא מקנה זכויות נכה במדינת-ישראל. 

	הופעל נוהל מיוחד עבור העולים, שהוא הסדר בין המוסד לביטוח לאומי לבין משרד האוצר, ולפיו גם נכות שמקורה בחוץ לארץ נכנסת להסדרים הקיימים לגבי נכים ישראלים. פעם זה היה אחרי תקופת הכשרה של שנתיים, ואחר-כך היא קוצרה בחקיקה. 

ג'ודי וסרמן:

	 יש שוני לגבי עולים חדשים, שעליהם זה חל אחרי שנה, ולגבי מי שהוא לא עולה חדש, נדמה לי שזה חל אחרי שנתיים. 

יורי שטרן:

	 התקופה קוצרה לעולים חדשים. בקיצור, אנחנו מבקשים להחיל את הנוהל הזה על אנשי צד"ל. 

היו"ר דוד טל:

	כתוב שאתם צריכים להתייעץ עם ועדת העבודה, הרווחה והבריאות. התייעצת אתנו, ואנחנו רואים שאתה צודק, ולכן אנחנו מאשרים את בקשתך. 

	תודה רבה, אני נועל את הישיבה. 

	הישיבה ננעלה בשעה 11:45







